Държавен вестник, бр. 35, 2009 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  35
ти, за повишаване квалификацията на специа-
листи и за извършване на научни и приложни
изследвания в областта на националната сигур-
ност, отбраната и военното дело.
Чл. 93. (1) Висшите военни училища са:
1. Националният военен университет “Васил
Левски” със седалище гр. Велико Търново, с
факултет “Артилерия, противовъздушна отбра-
на и комуникационни и информационни систе-
ми” в гр. Шумен;
2. Висшето военноморско училище “Никола
Йонков Вапцаров” със седалище гр. Варна;
3. Висшето военновъздушно училище “Ге-
орги Бенковски” със седалище гр. Долна Мит-
рополия.
(2) Националният военен университет “Ва-
сил Левски” е държавно висше военно училище
за провеждане на обучение за придобиване на
образователно-квалификационни степени по
акредитирани военни и граждански специалнос-
ти, за повишаване квалификацията на специа-
листи и за извършване на научни и приложни
изследвания в областта на националната сигур-
ност, отбраната и военното дело.
(3) Висшето военноморско училище “Никола
Йонков Вапцаров” е специализирано държавно
висше военно училище за провеждане на обуче-
ние за придобиване на образователно-квалифи-
кационни степени по акредитирани военни и граж-
дански специалности, за повишаване квалифика-
цията на специалисти и за извършване на научни
и приложни изследвания в областта на военно-
морското дело и отбраната на страната.
(4) Висшето военновъздушно училище “Ге-
орги Бенковски” е специализирано държавно
висше военно училище за провеждане на обуче-
ние за придобиване на образователно-квалифи-
кационни степени по акредитирани военни и
граждански специалности в областта на воен-
ната и гражданската авиация, военновъздуш-
ните сили и отбраната на страната.
(5) В структурата на висшите военни учили-
ща по ал. 1 могат да се създават професионални
колежи за обучение на сержанти (старшини) за
придобиване на четвърта степен на професио-
нална квалификация по Закона за професионал-
ното образование и обучение и учебни центро-
ве за подготовка на войници (матроси).
Чл. 94. (1) Военни академии и висши воен-
ни училища се създават с решение на Народно-
то събрание, професионални колежи—със за-
повед на министъра на образованието и наука-
та по предложение на министъра на отбрана-
та, а учебни центрове — със заповед на минис-
търа на отбраната.
(2) Военните академии, висшите военни учи-
лища и професионалните колежи прилагат раз-
поредбите на Закона за висшето образование,
Закона за професионалното образование и обу-
чение и Закона за народната просвета, докол-
кото в този закон и в актовете за създаването
им не е предвидено друго.
(3) Военномедицинската академия се създа-
ва и преобразува от Министерския съвет по
предложение на министъра на здравеопазване-
то съгласувано с министъра на отбраната и
прилага Закона за лечебните заведения, докол-
кото в този закон не е предвидено друго.
(4) Контролът върху съставянето и изпълне-
нието на бюджетите на военните академии и на
висшите военни училища се осъществява по ред,
определен с акт на министъра на отбраната.
Чл. 95. (1) Правилниците за устройството
и дейността на военните академии и на вис-
шите военни училища се приемат от Минис-
терския съвет по предложение на министъра
на отбраната съгласувано с министъра на об-
разованието и науката, а за Военномедицин-
ската академия — съгласувано с министъра
на здравеопазването.
(2) Правилниците за устройството и дейност-
та на професионалните колежи се издават от
министъра на отбраната по предложение на
началниците на висшите военни училища.
(3) Специалностите и учебните планове във
военните академии и във висшите военни учи-
лища се утвърждават от министъра на отбра-
ната съгласувано с министъра на образовани-
ето и науката.
(4) Държавните образователни изисквания,
специалностите, учебните планове и програми
и списъците за държавния план-прием в профе-
сионалните колежи се утвърждават от минис-
търа на отбраната съгласувано с министъра на
образованието и науката.
(5) При обучението по военни специалности
висшите военни училища провеждат обучение
и по съответна акредитирана гражданска спе-
циалност и дават съответните образователно-
квалификационни степени по акредитирани
военни и граждански специалности.
Чл. 96. (1) Военната академия “Г. С. Раков-
ски” и висшите военни училища и специалнос-
тите в тях за придобиване на висше образова-
ние по образователно-квалификационни степе-
ни, както и по научни специалности се акреди-
тират при условия и по ред, определени в Зако-
на за висшето образование.
(2) В състава на акредитационните комисии
за провеждане на акредитацията по ал. 1 се
включват представители на Министерството на
отбраната, определени от министъра.
(3) Военномедицинската академия провеж-
да обучение за придобиване на образователна и
научна степен “доктор” по научни специалнос-
ти, които са акредитирани по Закона за висше-
то образование.
Чл. 97. (1) Началниците и заместник-начал-
ниците на военните академии и на висшите
военни училища, директорите на професионал-
ните колежи и на учебните центрове са воен-
нослужещи, които се назначават и освобожда-
ват по реда на този закон.